Mərhəmətli və Bağışlayan Allahın adı ilə.
Vilayət şəhidlərinizin xatirəsini yaşatmaq üçün gördüyünüz və inşaallah gələcəkdə də görəcəyiniz bu kimi işlər
olduqca yaxşı və layiqli işlərdir.
Təhrik olundugumuz müharibə və onu qoyduğu təsirlər -
o cümlədən millətimizin göstərdiyi bu misilsiz isar və fədakarlıq, verdiyi bu qədər şəhidlər –
sadə və adi bir hadisə deyil; görünməmiş, müstəsna bir hadisədir.
Əgər bu illər ərzində baş vermiş bütün bu hadisələrə düzgün prizmadan baxsaq
gənclərimizin göstərdiyi fədakarlığın inqilabın əbədiliyini təmin etmək üçün daimi bir ehtiyat olduğunu görərik.
Bu ehtiyatın istifadəsiz qalmasına imkan verməməliyik;
yolu da budur ki, şəhidlərin xatirəsi yaşadılsın.
Cənab Şahçeraği Simnan vilayətinin xalqımıza verdiyi töhfələri haqqında danışdı,
onun sözləri ilə mən də həmfikrəm.
Həqiqətən də sizin vilayət hər cəhətdən olduqca faydalı bir vilayətdir;
bu torpağın yetişdirdiyi inanclı insanları, elmi, ictimaii və siyasi xadimləri az deyildir.
Bəli, həm hazırkı həm də sabiq dövlət strukturlarında sizin vilayətdən olan ölkə başçıları vardır.
Buna da diqqət etməyinizi istəyirəm.
Bəzən digər vilayətlər:
“Niyə heç kim bizim vilayətdən dövlət rəsmisi vəzifələrinə qədər yüksəlmir?” deyə qısqanclıqla söyləyirlər.
Şükürlər olsun ki, Simnan vilayəti özünün görkəmli elmi,
ictimai, siyasi xadimləri və şəhidləri ilə böyük bir vilayətdir.
Təşkil etdiyiniz bu mərasim təqdirə layiqdir;
ümumiyyətlə günümzdə şəhidlərin anılması və bu əzizlərin xatirəsinin yaşadılması uğrunda hər hansısa bir işin görülməsi zəruridir.
Amma bəziləri bu işi unutdurmaq istəyirlər;
onlar İslam İnqilabının daşıdığı maarif, amal və məqsədləri ilə arası yaxşı olmayanlar,
şəhidlərin xatirəsinin yaşadılmasını sevməyənlərdir.
Amma bizim millətimiz şəhidləri sevir; fədakarlıq etdikləri üçün,
öz həyat və rahatlıqlarından keçdikləri üçün,
döyüş meydanlarına atılaraq canlarını qurban verdikləri üçün.
Bu kiçik bir iş deyildi, böyük bir iş idi.
Insan hər hansısa məsələ haqqında çox söz danışa bilər. Amma sıra iş görməyə, əməl etməyə çatanda, təbii ki hər kəs əməl sahibi ola bilmir.
Əməl meydanına atılmaq üçün güclü iman,
sarsılmaz və polad iradə lazımdır və şəhidlərimiz bunu göstərdilər.
İndiyə kimi gördüyünüz işlər, təqdim etdiyiniz məruzələr hamısı çox yaxşıdır. Bu işlər yaxşı işlərdir;
Yəni onlar haqqındakı xatiələrinin qələmə alınması, adlarının anılması,
onlara məxsus şəkil və sözlərin çoxaldılaraq yayılması bütün bunlar olduqca yaxşı işlərdir.
Görülmüş işlər haqda təqdim etdiyiniz siyahı da olduqca təqdirə layiqdir,
intəhası hədəfiniz bu olmalıdır ki, şəhidlik təfəkkürünə dair maarifləndirmə və o günlərin ifadə etdiyi fədakarlıq və iman ruhiyyəsi
sizin bugünki auditoriyanıza sözün həqiqi mənasında təsir qoysun.
Auditoriya həmişə eyni səviyyədə olmur; mənim fikrimcə
bugünki gəncliyin əzmi bacarığı, iradəsi, imanı, 60-cı illərin gəncliyindən heç də geri qalmır -
bu mənim sosioloji araşdırmalar və hesabatlara əsaslanaraq gəldiyim şəxsi qənaitimdir.
Ancaq diqqət olunması gərəkən önəmli məsələ budur ki, bu gün ölkə gəncliyi ideoloji basqılara məruz qalır.
60 – cı illərdə bu kimi təzyiqlər mövcud deyildi. Nəinki yox idi, var idi. Təxribat xarakterli ideoloji basqiların sadəcə 60-ci illərə, dünən yaxud bu günə aidiyyatı yoxdur.
həmişə olub olacaqdır. Ancaq aradakı fərq istifadə olunan üsul və vasitələrin çoxlugundadır. Bu gün vasitələr çoxdur.
Günümüzdəki mövcud komunikasiya vasitələri ilə
hər hansısa yanliş bir sözü, düşüncəni geniş miqyasda yaymaq mümkündür.
Bu kimi vasitələr o günlər yox idi. Halhazırda isə hamının ixtiyarinda bu cür imkanlar var. Bunlara diqqət edin.
Siz, məsələn cib telefonu vasitəsiylə gördüyünüz işlərə işarə etdiniz.
Çox yaxşı, bunlar çox yaxşıdır; gördüyünüz bu işləri inkar etmirəm.
Ancaq baxın görün bu gənclərin qəlbini iman, fədakarlıq, isar
kimi məsələlərə necə cəlb edə, həmin keyfiyyətlərin zehinlərində güclənərək bağlılıqlarının möhkəmlənməsi üçün nə edə bilərsiz.
Bu məsələni arşdırın; Çünki bu insanın asanlıqla nəticə əldə edəcəyi bir məsələ deyildir.
Bunun üçün – istər universitet, istər məktəb, istərsə də digər elm mərkəzlərində təhsil alan
- sayı on milyonlarla olan, əksəriyyəti gənclərdən ibarət auditoriyanı tanımalısız.
Onların hamısı bizim auditoriyamızdır, buna görə də onları həm tanımalı, həm potensiallarını bilməli,
həm də onlarla necə ünsiyyətə girməyi öyrənməlisiz.
Bu çox vacib məsələdir. Baxın görün nəyi necə deməlisiz.
Sizin niyyətiniz olduqca yaxşıdır, buna şübhə yoxdur.
Həm niyyətiniz, həm də çəkdiyiniz əziyyət diqqətə layiqdir. İntəhası
bəzi işlərdə mütəxəssis və təcrübə sahibləri ilə məsləhətləşməyə ehtiyac vardır.
Bu dediklərimi unutmayın və məsələni necə həll edəcəyiniz haqda düşünün. Bunun üçün isə mən sizə hələlik öz vilayətinizdən başlamağı məsləhət görərdim.
Çıxış edənlər vilayətinizin kiçik olduğuna toxundular - əslində
o qədər də kiçik deyildir, yəni coğrafı baxımdan sahəsi kiçik deyildir, əhalisi az ola bilər –
ancaq kiçik bir vilayət deyildir.
Bu vilayətin bölgələri özünün mövcud adət - ənənələri baxımından bir birindən fərqlənir.
Məsələn Simnan və Şahrud rayonları arasında adət- ənənə oxşarlığı yoxdur.
Siz ki özünüz vilayət camaatısız - mənim də vilayətiniz haqqında məlumatımın olmasına baxmayaraq – bu fərqi məndən daha yaxşı bilirsiz.
Buna görə də vilayətinizə məxsus auditoriyanı və fərqli adət - ənənə mövcudluğunu nəzərə alaraq,
baxın görün onlarla əlaqəyə necə girəcəksiniz, onlara təsir qoymaq üçün hansı sözü necə işlədəcəksiniz.
bax, əgər konfransınız o vaxtı bu nəticələri əldə etmiş olarsa
həqiqətən də misilsiz, böyük bir iş görülmüş olar.
Bu iş üçün din alimlərindən, ictimaiyyətlə əlaqələr üzrə təcrübə sahiblərindən istifadə edin,
və bu qədər aktual məsələlərin içərisindən həll etmək üçün birini seçin.
Incəsənətin bütün sahələrindən maksimum dərəcədə yararlanın. Biraz əvvəl ifa edilən suruda işarə etdilər; bu kimi işlərin görülməsi çox önəmlidir.
Əgər bu zəmində - məsələn, uşaqların xiyabandaykən, evdən məktəbə gedib – gələrkən
yol boyu dodqaltı züm-zümə edəcək qədər - gözəl, təsir edici,
mənalı surudlar hazırlaya bilsəniz çox böyük bir iş görmüş olarsız.
Yəni əgər incəsənətin müxtəlif sahələrinin imkanlarından doğru – düzgün şəkildə istifadə etsəniz, bu sizin işinizi asanlaşdırar, yüngülləsdirər.
Hərhalda işləmək, əziyyət çəkmək lazımdır.
Xoşbəxtlikdən ölkədə bugün hərbi qarşıdurma hökm sürmür. Amma əvəzində ölkə siyasi,
iqtisadi, təhlükəsizlik,
daha da önəmlisi mədəni qarşıdurmalarla üz – üzədir. Elə bunun özü də
bir növ müharibədir. Əgər bu haqda kimsə bilmirsə demək yatıb yuxuya qalıb. Bu həqiqətdən xəbərdar olmayan mütləq yatıb yuxuya qalacaqdır.
Düşmənin hücuma hazırlaşdığını, haradan və nə şəkildə hücuma keçəcəyini bilməsəniz,
əmin olun ki artıq məğlub olmusuz. Ona görədə düşmənin planından xəbərdar olmalısız.
Bəli, ölkənin bugünki sferası bu qarşıdurmalardan ibarətdir.
Qeyd etdiyim “mədəni qarşıdurma”, “iqtisadi qarşıdurma” ifadəsi ölkədə hökm sürən mövcud stabillik,
əmin – amanlıqla heç bir ziddiyyət təşkil etmir.
Təbiiki, biz ölkədə təhlükəsizliyin tərəfdarıyıq, əmin – amanlığın hökm sürməsini istəyirik –
yəni kütləvi həbslərin, represiyaların olmamasını, hamının təhlükəsizlik şəraitində yaşamasını istəyirik.
Biz sözsüzki bunu istəyirik. Bunun da mənim biraz əvvəl qeyd etdiyim
düşmən bizə qarşı xüsusi formada mümkün olduğu qədər mübarizə aparır cümləsiylə
heç bir ziddiyəti yoxdur. Odur ki onların bu xüsusi metodlarını bilməli və mübarizə üçün çıxış yollar axtarılıb tapılmalıdır.
Mübarizə üçün də çoxsaylı və müxtəlif yollar movcuddur. Sadəcə bəziləri anlamaq,
yada buna inanmaq istəmir; çünki əgər inanarlarsa boyunlarına məsuliyyət götürmüş olacaqlar,
bəzilərinin isə buna gücləri yetmir. Amma ölkənin bugünki arenasında vəziyyət bu cürdür.
Yəni bugün ölkədə müxtəlif sahələrdə -
qeyd etdiyim kimi iqtisadi, mədəni, siyasi sahələrdə - qarşıdurma ilə üz – üzəyik:
و انّ اخا الحرب الا رق - Mübariz insan ayıq – sayıq olmalıdır. Yenə buyrulur:
Əgər cəbhədəykən mürgüləsəniz, bu qarşı tərəfin də mügülməsi, səni unutması anlamına gəlmir.
Sən düşmənini unutmusansa bu o demək deyilki düşmənin də səni unudub.
Xeyr, sən mürgüləyə, yuxulaya bilərsən, ancaq o ayıqdır.
Buna diqqət edin. Cünki bu olduqca mühum bir məsələdir.
Beləliklə bu işdə səyi keçmiş, konfransın baş tutması üçün əziyyət çəkmiş
hər birinizə öz təşəkkürümü bildirirəm.
Bu kimi işlərin silsiləvari şəkildə görülməsi üçün on il az müddət deyildir.
Cənab Şahçerağı qeyd etdiki artıq on ildirki bu vəzifədədir.
Mənim işlərini tələsmədən, səbr və hövsələ ilə görən insanlardan xoşum gəlir.
Əgər biz bugün hansısa məslədə dərhal, tələm – tələsik qərar qəbul etsək, altı ay sonrada həmin qərarı icra etməyə başlasaq – bax o iş alınmayacaq, heç bir nəticə verməyəcəkdir.
Ona görə də səbr və hövsələ ilə işləmək lazımdır. Siz də işinizi təmkinlə görmüsüz.
İnşaallah Allah taala çəkdiyiniz zəhməti qəbul edib sizə işlərinizdə uğur qazandırsın.
Allahın salamı, rəhməti və bərəkəti nəsibiniz olsun.